maggie:  vor e paar wuche hani uf swr 4 e sändig ghört wo en sprachprof. vonere tütsche uni, gmeint hät, mer sett i de schuele eifach meh dialäkt zue la - nöd dass nur na e paar exote dieheime die "sprach" bruchid..    und hät d'schwiiz als vorbild anegestellt... -  und das grad jetz wo's  überall mit dem mischt wänd aafnage..    also bi eus wird's i de spielgruppe sicher nanig iigfüert - die wo det "underichtet" macht das sicher nöd und hät sicher d'understützig vo de meischte eltere...    d'lehreri vo de 1./2. klass - i mim alter - hät sich vo aafang a de gäge gwehrt das si im turne und zeichne hochdütsch redi...  sie seit - ich cha doch nöd spontan reagiere, wän ich bim turne wider emal eis mues zur vernunft rüefe - das muess hop hop gha...    im  chindergarte weis i leider nöd bscheid, aber ich hoffe sie isch au eso vernünftig...